 Booqashadan oo lagu waday in Madaxweyne Musafeni ku yimaado Muqdisho maalintii xasuuqa ciidamada AMISOM ay ka gaysteen agagaarka KM4 taas oo ay si weyn uga caroodeen qaybaha bulshada Soomaaliyeed, hase yeeshee booqashadiisa ayaa dib loo dhigay maadaama uu dareenka shacabka reer Muqdisho uu aad u kacsanaa waxayna taasi sababtay in shalay Nov 28, 2010 uu booqasho qarsoodi ah ku yimaado magaalada Muqdisho, waxa uuna markiiba kullamo la qaatay saraakiisha ciidamada AMISOM oo uu ugu tagay xeradii Xalane, waxayna wararka qaar ay sheegayaan in masuuliyiinta Dowladda aan lagu soo wargelin booqashada madaxweyne Musafeni arrimo la xiriira dhinaca nabadgelyada, waxaana mar dambe loo sheegay in garoonka ay ku sugayaan rag madax ah oo aan loo sheegin cidda ay yihiin markii ay soo gaareyn garoonkana waxa ay arkeen madaxweynaha Uganda. 